钦定古今图书集成/理学汇编/文学典/第098卷 > 陈暕
## 钦定古今图书集成/理学汇编/文学典/第098卷 > 陈暕

按《广东通志》：“暕字子觉，增城人。少倜傥，自雄其才。游
于陈献章之门，亟称之。读书于南海厢，大书一联于
其门云：‘白浪起时，浪花拍天；山骨折呼吸风雷，黑云
去后，云牙拂渚。海怀开，吐吞日月’。御史按部见而奇
之，欲召见，暕请指礼。御史重其才，竟礼之。御史后访
献章，语及暕，叹曰：‘斯人诸葛俦也，当成其器’。”献章尝
与之诗，有“过客窥诸葛，论诗病长公”之句，盖深与之
也。